《铁釜中莲》
元代·张仲深

翠拥柔葩濯素商，谁分玉井一茎芳。根通金气秋逾盛，雨裛铅华晚更香。

埏埴有功潜土脉，凌波无步到陂塘。自知鼐鼎钧陶力，不受金茎沆瀣凉。

作者简介：字子渊，庆元路人。生卒年均不详，约元惠宗至元中前后在世。生平事迹不详。著有子渊诗集六卷，《四库总目》多与遒贤、杨维桢、张雨、危素、袁华、周焕文、韩性、乌本良斯道兄弟倡和之作。古诗冲澹，颇具陶韦风格。